CHX i Ajuntament de Paterna impulsaran la firma d’un conveni per al manteniment del Parc Fluvial del Túria
24/09/2015

# CHX i Ajuntament de Paterna impulsaran la firma d’un conveni per al manteniment del Parc Fluvial del Túria

[![Juan Antonio Sagredo amb la presidenta de la Confederació Hidrogràfica del Xúquer (CHX), María Ángeles Ureña](/images/noticias/2015/09/convenio-parque-fluvial.jpg)](/images/noticias/2015/09/convenio-parque-fluvial.jpg)

24.09.2015

L’alcalde de Paterna, Juan Antonio Sagredo, s’ha reunit este matí amb la presidenta de la Confederació Hidrogràfica del Xúquer (CHX), María Ángeles Ureña

L’alcalde de Paterna, Juan Antonio Sagredo, s’ha reunit hui amb la presidenta de la Confederació Hidrogràfica del Xúquer (CHX), María Ángeles Ureña. Una trobada en què s’ha acordat impulsar la firma d’un conveni per a garantir el manteniment del Parc Fluvial del Túria.

El primer edil s’ha compromés a buscar un consens necessari a tres bandes perquè la Generalitat Valenciana, la CHX i tots els ajuntaments que confronten amb el Parc Fluvial del Túria firmen un document pel qual adquirisquen l’obligació de participar econòmicament en el manteniment i millora d’este pulmó verd.

Sagredo ha afirmat que “continuarem defenent davant de totes les administracions la necessitat de millorar l’estat en què es troben els més de 30 quilòmetres quadrats en l’àrea d’influència dels quals conviuen 1 milió d’habitants, un 20% de la població total de la Comunitat Valenciana”.

L’alcalde de Paterna ha tornat a reclamar al Govern d’Espanya que aprove en el Senat esta setmana que ve la consignació d’un milió d’euros amb què milloraria sensiblement l’estat de conservació del Parc Natural.

“És intolerable que tinguem en pèssimes condicions una via verda que arriba des de Pedralba a València, passant per Mislata, Vilamarxant, l’Eliana, Manises, Quart de Poblet, Sant Antoni de Benagéber, Cheste, Llíria, Riba-roja del Túria i Benaguasil, i que ningú es faça càrrec del seu manteniment, a pesar que cada cap de setmana més de 10.000 persones ho utilitzen per a fer esport”, ha considerat Juan Antonio Sagredo.